Lav et referat af nedenstående tekst:

Tekst:
Svenske kødboller og en billigere shoppetur er blandt andet, hvad der efterhånden lokker mange nordjyder til at tage færgeruten fra Frederikshavn til Göteborg. Færgeruterne Frederikshavn-Gøteborg og Grenå-Halmstad er nemlig igen nogle populære ruter for de mange danskere og nordjyder, der skal på ferie i Sverige denne sommer. Økonomien påvirker rejsemønstrene Færgerederiet Stena Line, som driver de to ruter, beretter i år om en stigning på 29 procent i danske bookinger på ruterne i højsæsonen sammenlignet med sidste år, og det skyldes blandt andet, at danskerne har deres penge lidt ekstra kært for tiden. - Den nuværende økonomiske situation og lave kronekurs påvirker danskernes rejsemønstre, så flere søger mod Sverige, hvor man lige nu kan få meget for pengene som dansk gæst, siger Christina Bromander, der er Trade Director for Business Region Denmark hos Stena Line. På Stena Lines færgerute fra Frederikshavn til Gøteborg melder rederiet om en samlet stigning i rejsende på 24 procent sammenlignet med sidste år. - Hele 2023 har vi oplevet en stor interesse for vores ruter over Kattegat, og på vores foreløbige bookingtal for sommeren tyder alt på, at interessen fortsætter ind over sommerferien. Turen til Gøteborg tager tre timer og 20 minutter med en af de tre færger Stena Danica, Stena Jutlandica eller Stena Vinga, og denne sommer kan gæster i byen opleve liv og mange aktiviteter i forbindelse med byens 400-års jubilæum.

Referat:
Den økonomiske situation påvirker nordjydernes rejsemønstre.